റോഡ് തകര്ന്നിട്ട് മാസങ്ങള് തിരിഞ്ഞു നോക്കാതെ അധികൃതര് തൊളിക്കോട് : കനത്ത മഴയില് റോഡ് തകര്ന്ന് ഗതാഗതം മുടങ്ങിയിട്ട് അഞ്ചുമാസത്തോളമായി. അധികൃതര് തിരിഞ്ഞുനോക്കുന്നില്ലെന്ന് പരാതി. പഞ്ചായത്തിലെ പുളിച്ചാമലയില്നിന്ന് ഭദ്രംവച്ചപാറയിലേക്കു പോകുന്ന റോഡിന്റെ വശമാണ് പാര്ശ്വഭിത്തി ഉള്പ്പെടെ കഴിഞ്ഞ മേയ് നാലിന് പൂര്ണമായി തകര്ന്നത്. പഞ്ചായത്ത് അധികാരികളും, ജനപ്രതിനിധികളും സ്ഥലം സന്ദര്ശിച്ചെങ്കിലും നടപടിയായില്ല. പുനര്നിര്മാണത്തിന് നാല്പ്പതുലക്ഷം രൂപയാണ് പ്രതീക്ഷിക്കുന്ന ചെലവ്. അനുവദിച്ച ഫണ്ടുകള് പര്യാപ്തമല്ലെന്നും അവര് അറിയിച്ചു. കഴിഞ്ഞ ജില്ലാപ്പഞ്ചായത്ത് ഭരണസമിതിയുടെ കാലത്താണ് റോഡ് നവീകരിച്ചത്. പണി പൂര്ത്തിയായി മാസങ്ങള്ക്കുള്ളിലാണ് റോഡ് തകര്ന്നത്. ഫണ്ട് ലഭ്യമാകുന്നമുറയ്ക്ക് റോഡിന്റെ പണി പൂര്ത്തിയാക്കുമെന്ന് ജില്ലാപ്പഞ്ചായത്തംഗം സോഫിതോമസ് പറഞ്ഞു.The post റോഡ് തകര്ന്നിട്ട് മാസങ്ങള് തിരിഞ്ഞു നോക്കാതെ അധികൃതര് first appeared on MalayalamExpressOnline.